laion/Wikipedia-Exotic huggingface dataset:
ויקטור מטקלף

ויקטור הווארד מטקלף (באנגלית: Victor Howard Metcalf;‏ 10 באוקטובר 1853 - 20 בפברואר 1936) היה פוליטיקאי אמריקאי, שכיהן בקבינט של נשיא ארצות הברית תאודור רוזוולט כמזכיר המסחר והעבודה ולאחר מכן כמזכיר הצי. ויקטור מטקלף נולד ביוטיקה, ניו יורק לוויליאם ולשרה פ. (לבית הווארד) מטקלף. הוא התחנך בבתי הספר הציבוריים של יוטיקה, באקדמיה החופשית של יוטיקה ובמכון הצבאי ראסל בניו הייבן, קונטיקט. ב-1872 הוא החל ללמוד בקולג' ייל, שם הוא היה חבר באחוות דלתא קאפא אפסילון. בשנתו הראשונה ללימודים הוא עזב והחל ללמוד בבית הספר למשפטים של אוניברסיטת ייל. הוא סיים את לימודיו ב-1876 והתקבל ללשכת עורכי הדין של קונטיקט. ב-1877 הוא המשיך את השכלתו המשפטית בקולג' המילטון והתקבל ללשכת עורכי הדין של מדינת ניו יורק. ב-1877 הוא החל לעסוק בעריכת דין ביוטיקה וב-1879 הוא עבר לאוקלנד, קליפורניה. במסגרת עיסוקו שם בעריכת דין הוא טיפל בענייני מקרקעין ומסחר. ב-1881 נשא מטקלף לאישה את אמילי קורין ניקולסון ושניים נולדו שני בנים. אחד מהם התחנך באקדמיה הימית של ארצות הברית והשני היה לאיש עסקים בקליפורניה. מטקלף נבחר לבית הנבחרים של ארצות הברית מטעם המפלגה הרפובליקנית וכיהן בו מ-1899 ועד 1904. בקונגרס הוא היה חבר בוועדה לענייני הצי ובוועדת המיסוי והתקצוב. פעילותו החקיקתית לטובת טיוב אדמות צחיחות הובילה אותו לקשרים עם הנשיא תאודור רוזוולט. ב-1 ביולי 1904 מינה הנשיא רוזוולט את מטקלף כמזכיר המסחר והעבודה בקבינט שלו. במסגרת תפקיד זה, נשלח מטקלף על ידי הנשיא לסן פרנסיסקו ב-1905 כדי לתווך בין מועצת החינוך של העיר לבין 91 תלמידים יפנים שכניסתם לבתי הספר הציבוריים סורבה. על פי הפשרה שהושגה הורשו התלמידים להתקבל לבית הספר, בעוד שיפן חדלה להנפיק דרכונים לעובדים. בהמשך נשלח מטקלף שוב על ידי הנשיא לסן פרנסיסקו כדי לסקור את הנזק שאירע ב-1906 כתוצאה מרעידת האדמה בסן פרנסיסקו. הוא כיהן בתפקידו כמזכיר המסחר והעבודה עד -12 בדצמבר 1906 ואז מונה כמזכיר הצי. בתקופת כהונתו בתפקיד זה הוא פיקח על המשט של הצי הלבן הגדול. הלחצים שהיו מנת חלקו כחבר הקבינט גבו ממנו מחיר בריאותי וב-13 בנובמבר 1908 הוא התפטר מתפקידו. לאחר פרישתו מן החיים הפוליטיים חידש מטקלף את עיסוקו בעריכת דין באוקלנד והיה מעורב גם בעסקי בנקאות. כחודש לאחר מותה של רעייתו אמילי, נפטר ויקטור מטקלף באוקלנד ב-20 בפברואר 1936. הוא נטמן בבית הקברות מאונטיין וייו שבעיר. מדיה וקבצים בנושא ויקטור מטקלף בוויקישיתוף ויקטור מטקלף, באתר המדריך הביוגרפי של הקונגרס של ארצות הברית (באנגלית) Gates, Merrill Edwards, Men of mark in America, 1905, p. 53. ויקטור מטקלף, באתר "Find a Grave" (באנגלית) Wu and Song, editors. (2000) Asian American Studies: A Reader, Rutgers University Press, p. 61.
ג'וזף דאן (יזם)

ג'וזף "דדי" דאן (באנגלית: Joseph "Daddy" Dunn;‏ 1746 – 1827) היה יזם וכומר אנגלי, שצוין בשל ייבוא והפצת גז ברחבי בריטניה, בעיקר באזור פרסטון. דאן שינה במהירות את כל לנקשייר על ידי העברת תאורת פחם לגז לאזור. בהיותו כומר ישועי, היו לו קשרים רבים בכל רחבי הארץ, וכמו כן גם כמה בחו"ל. באמצעות קשרים אלה הוא הודיע על אנשי עסקים שיכולים לתת לו את השיטות לייבא גז לאזור פרסטון. באמצעות ניסויים כימיים, הוא גיבש טכניקת תאורת גז טובה יותר לעוצמה ובהירות ארוכים יותר, ובשנת 1816 היה לו מספיק אמון בעצמו וברעיון שלו להקים את חברת Preston Gaslight Company (חברת תאורת הגז של פרסטון). באמצע שנות ה-20 של המאה ה-19, בעקבות הצלחת החברה שלו, הפכה פרסטון לעיירה השנייה באנגליה אחרי לונדון שהוארה במלואה בגז פחם. משרדי החברה שלו היו באוונהם. ערך זה הוא קצרמר בנושא אנשי דת נוצרים. אתם מוזמנים לתרום לוויקיפדיה ולהרחיב אותו.
קית' קרלוק

קית' קרלוק (באנגלית: Keith Carlock; נולד ב-29 בנובמבר 1971) הוא מתופף ג'אז אמריקאי, שניגן עם טוטו, וויין קרנץ, סטילי דן, ג'יימס טיילור, דונלד פגן, וולטר בקר, טל וילקנפלד, ג'ון מאייר, סטינג וכריס בוטי. הוא חבר בהיכל התהילה של מוזיקאי מיסיסיפי. קרלוק נולד בקלינטון, מיסיסיפי, ולמד באוניברסיטת צפון טקסס. באוקטובר 2009 הוא הוציא סרט הדרכה על גבי DVD בשם: "The Big Picture: Phrasing, Improvisation, Style, and Technique" (בתרגום חופשי: "התמונה הגדולה: ביטויים, אימפרוביזציה, סגנון וטכניקה). קרלוק נפגש והחל לנגן עם סטילי דן בסוף שנות התשעים, והופיע באלבומם Two Against Nature שיצא בשנת 2000 וEverything Must Go שיצא בשנת 2003. קרלוק ניגן בטור הופעות איתם מאז 2003 והמשיך לעשות זאת למרות מותו של וולטר בקר (שהייה מייסד הלקה) בשנת 2017. בינואר 2014 הצטרף קרלוק ללהקת טוטו כאשר הוא מחליף את המתופף הוותיק סיימון פיליפס. הוא ניגן בכל רצועות האלבום "Toto XIV" ווניגן בטור ההופעות שלהם באפריל – מאי 2014. קרלוק משתמש בסט תופים של חברת Gretsch, עורות של חברת Evans, מצלות של חברת Zildjian, ומקלות תופים של Vic Firth. אתר האינטרנט הרשמי של קית' קרלוק (באנגלית) קית' קרלוק, ברשת החברתית פייסבוק קית' קרלוק, ברשת החברתית אקס (טוויטר) קית' קרלוק, ברשת החברתית אינסטגרם קית' קרלוק, באתר AllMusic (באנגלית) קית' קרלוק, באתר MusicBrainz (באנגלית) קית' קרלוק, באתר Discogs (באנגלית) קית' קרלוק, באתר Songkick (באנגלית) ריאיון עם קית קרלוק ב- NAMM Oral History Library (2008) "Mississippi Musicians Hall of Fame". נבדק ב-4 ביולי 2017. {{cite web}}: (עזרה) "Keith Carlock". Drummerworld. נבדק ב-2 ביוני 2016. {{cite web}}: (עזרה) Bergamini, Joe. "Keith Carlock: Behind The Scenes". Drum Magazine. נבדק ב-2 ביוני 2016. {{cite web}}: (עזרה) "Walter Becker, Steely Dan Co-Founder, Found Dead at 67". RollingStone.com. 3 בספטמבר 2017. נבדק ב-12 בנובמבר 2017. {{cite web}}: (עזרה); Check |archiveurl= value (עזרה) "Steely Dan 2015 touring band". SteelyDan.com. 5 במאי 2015. אורכב מ-המקור ב-2018-03-13. נבדק ב-12 בנובמבר 2017. {{cite web}}: (עזרה) "Toto Ramps Up for Busy 2014 with Planned Studio Album, Upcoming DVD/CD Release, Japanese Tour". TotoOfficial.com. 23 בינואר 2014. אורכב מ-המקור ב-7 באפריל 2014. נבדק ב-9 בינואר 2015. {{cite web}}: (עזרה)
פחד גבהים (אלבום)

פחד גבהים הוא אלבום האולפן השני של הזמר-יוצר הישראלי ישי ריבו. האלבום יצא לאור ב-23 בפברואר 2016, על ידי חברת התקליטים NMC. האלבום הועלה לרשת הזרמת המדיה ספוטיפיי, בסמוך לצאתו. מבקר המוזיקה נתנאל לייפר כתב על האלבום ”ריבו הוכיח שהוא יכול לכתוב שירים מרגשים, מיוחדים, כאלה שמתכתבים עם המקורות אבל בעברית צחה ועכשווית. פיוט ישראלי מודרני. התעוזה המלודית שלקח לעצמו ריבו באלבום השני וההצלחה שלה חיזקה את התחושה שישי ריבו נמצא איתנו כדי להישאר וכי מעיין היצירה שלו עוד צפוי לנבוע רבות ולרגש ולשמח אותנו כבר עשור.” ביולי 2016 הוכרז כי זכה האלבום במעמד "אלבום זהב" על כך שנמכר ביותר מ-15 אלף עותקים. ישי ריבו | פחד גבהים, באתר דיסק סנטר פחד גבהים, נבדק ב-2020-03-10 נתנאל לייפר, ‏החנוכיה המוזיקלית: אלבומו השני של ישי ריבו, באתר כיכר השבת, 19 בדצמבר 2022 ישי ריבו קיבל אלבום זהב על אלבומו השני, באתר כיכר השבת מידע על האלבום פחד גבהים באתר MusicBrainz
פחד גבהים (פירושונים)

האם התכוונתם ל... פחד גבהים – פחד קיצוני או פוביה של גבהים פחד גבהים (ספר) – רומן שנכתב על ידי אריקה ג'ונג פחד גבהים (אלבום) – אלבום של ישי ריבו
גבעות פאנזאריני

גבעות פאנזאריני (באנגלית: Panzarini Hills) היא קבוצה של גבעות המהוות את צפון רכס ארגנטינה, בהרי פנסקולה בארץ המלכה אליזבת שבאנטארקטיקה. הגבעות ממוקמות מצפון לקרחון סן מרטין. הגבעות מופו על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1956–1967. שמן של הגבעות ניתן להן על ידי הוועדה המייעצת לשמות אנטארקטיים. הגבעות נקראו על שמו של אדמירל רדולפו נ. פאנזאריני (Admiral Rodolfo N. Panzarini), מנהל המכון האנטארקטי הארגנטיני באותה עת. בגבעות מצויים האתרים הבאים: סלע ארטה נונאטאק ארקונדו נונאטאק ג'ירו נונאטאק וקה הר ספאן נונאטאק סוארז הר פררה הנקודה הגבוהה ביותר בגבעות היא בהר ספאן, שגובהו 880 מטרים מעל פני הים. הר זה הוא הגבוה בהרי רכס ארגנטינה. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 246 גבעות פאנזאריני באתר הסקר הגאולוגי של ארצות הברית גבעות פאנזאריני באתר הגאזט האנטארקטי של ממשלת אוסטרליה גבעות פאנזאריני באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק בין גבעות פאנזאריני לאתרים סמוכים תרשים הנוף הנשקף מגבעות פאנזאריני באתר peakvisor מידע גאוגרפי והיסטורי לפי מקור אחר תצלומי האוויר בוצעו על ידי צי ארצות הברית בשנים 1956–1957 ו-1967 הר ספאן באתר הגאזט האנטארקטי המשווה SCAR של ממשלת אוסטרליה
המענית הצידית

הַמַעֲנִית הצידית או החריץ על שם סילויאן או החריץ הצידי (באנגלית: lateral sulcus או Sylvian fissure או lateral fissure) היא מהמאפיינים הבולטים ביותר במוח האנושי. מענית זו היא חריץ עמוק, שנמצא בכל אחת משתי הֶמיספֶרות המוח (פלגי המוח) אשר מחלק בין אונות המוח. המענית מחלקת בין האונה המצחית והאונה הקודקודית לבין האונה הרקתית את קליפת המוח. מלבד זאת מן החריץ הצידי יוצאים כמה חריצי משנה הקרויים ענפים (branches). הבולטים מבין חריצי המשנה הם הענף העולה (The ascending ramus) והענף האופקי (The horizontal ramus) של המענית הצידית, אשר מחלקים את הפיתול המצחי התחתון לשלושה חלקים בעלי תפקוד שונה. חריצי משנה נוספים מחלקים את הפיתול על שם השל לפיתולי משנה. נהוג לכנות את קליפת המוח המקיפה את המענית הצדית כקליפת המוח הפריסלויאנית (perisylvian cortex). כתוצאה ממומנט יעקובלב (אנ') ישנה אסימטריה בין המיספרות המוח. דבר שבא לידי ביטוי במענית הצידית בכך שבהמיספרת שמאל המענית יותר ארוכה ופחות מפותלת ביחס להמיספרת ימין. החריץ מתפתח סביב ארבעה עשר שבועות לאחר ההפריה. על שטח המענית הצידית נמצאים כמה אזורים אנטומיים בעלי תפקוד ייחודי. ראשית מתחילת קצהו החיצוני של החריץ ולאורך עומקו נמצא הפיתול על שם השל המכיל את הקורטקס השמיעתי הראשוני, אזור חשוב בעיבוד צלילים ראשוני וכן נמצאים אזורים שמיעתים אסוציאטיביים, המעורבים בעיבוד מורכב של צלילים, כמו מרכז עיבוד גובה הצליל (Pitch center) הממוקם בחלק הלטרלי של המענית. מלבדם ממוקם בעומק החריץ האינסולה, אזור שמעורב במספר תהליכים ותפקודים מוחיים מורכבים, ביניהם: יצירת חוויות רגשיות, מודעות לסביבה ולתהליכים המתרחשים בגופנו, ויסות הומאוסטטי של הגוף, תהליכי תפיסה, שליטה מוטורית, תפקוד קוגניטיבי וחוויה בין-אישית. חלק מתקרת המענית הצידית הוא קליפת המוח המוטורית האסוציאטיבית, אזור המעורב בתכנון והפקה של פעולות תנועתיות. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא המענית הצידית בוויקישיתוף Jee G. Chi; Elizabeth C. Dooling; Floyd H. Gilles (January 1977). "Gyral development of the human brain". Annals of Neurology. 1 (1): 86–93. doi:10.1002/ana.410010109. PMID 560818. Archived from the original on 2012-12-16. Bendor, D., & Wang, X. (2006). Cortical representations of pitch in monkeys and humans. Current opinion in neurobiology, 16(4), 391-399. Carpenter, Malcolm. Core text of neuroanatomy (3rd ed.). Williams & Wilkins. p. 22. ISBN 0683014552.
מאיר שיל"ת

מאיר שילת (9 בנובמבר 1909 - 19 במאי 1977) היה תעשיין, סוחר ואיש ציבור ישראלי. נולד ביאסלו, שבפולין, בכ"ה חשון תר"ע ב-9 בנובמבר 1909, לראובן ב"ר מנשה ב"ר יוסף, ב"ר ישראל שיל"ת (מגדולי חסידי רופשיץ וסוחרי עץ ויערות ידועים בגליציה) ולטויבה בת ראובן יוסף נויבירט (ראש ישיבת "עץ חיים" בברלין). קיבל חינוך מסורתי בחדר, בבית המדרש לרבנים, והמשיך בלימודים תורניים בישיבות שונות. עבד בעיסקי המשפחה במסחר יערות ועצים והמשיך בלימודיו. בשנים 33–1928 היה יו"ר "צעירי מזרחי" ומורשה קק"ל בעיר יאסלו (פולין). בשנת 1933 נשא לאשה את צפורה בת אלימלך פרוינד. להם נולדו שני בנים: אליעזר שיל"ת, ואהוד שיל"ת. באותה שנה עלה לארץ. השתלם בכלכלה ובמדעי הרוח באוניברסיטה העברית בירושלים. השתלם ולמד גם בהנהלת חשבונות. התגורר בירושלים עד אחרי מלחמת השחרור בשנת 1948 ומשם עבר לגור עם משפחתו לתל אביב ובשנת 1956 לגבעתיים. עד שנת 1953 היה פעיל בתעשייה בארץ. משנת 1953 בשירות המדינה. בתור כלכלן וחשבונאי נתמנה כפקיד שומה במס הכנסה תל אביב, דרום 2, בית רומנו ובמקומות נוספים בארץ. כמו כן עבד גם בנציבות מס הכנסה. לאחר פרישתו כיהן בהתנדבות כיו"ר המועצה הדתית בגבעתיים. היה הנשיא ה-16 בשנים 1962–1963 של "לשכת הכוכב מס' 13" של הבונים החופשיים, בחסות הלשכה הגדולה למדינת ישראל, ופעל בה בתל אביב. בשנת 1969 נוסדה לשכת בת ללשכת הכוכב בשם לשכת "אחווה" ומאיר שיל"ת עמד בראשה. שימש גם כנשיא לשכת הרוא"ה - בבני ברית ונשיא לשעבר של לשכת גבעתיים - בני ברית. פעיל בחברות צדקה. שימש כמגיד בשיעורים תורניים, ומרצה בנושאי יהדות, בכלכלה ובנושאים תורניים שונים. כתב מאמרים ובקורת ספרים בכלכלה, במדעי החברה. בסוציולוגיה ובאספנות בולים. נפטר ב־19 במאי 1977 בפתח תקווה. נקבר בבית העלמין בנחלת יצחק . "כיצד לאסוף בולים: מדריך ויועץ לחובבי בולים" / י. ראובני [=מאיר שיל"ת]. "המבחן העולמי במידות ודרך ארץ : מראות ורשמים", א חשון תשנ"ב "אספנות ספרים ובולים", "כיצד לאסוף בולים". דוד תדהר (עורך), "מאיר שיל"ת", באנציקלופדיה לחלוצי הישוב ובוניו, כרך יח (1969), עמ' 5436 אליעזר שיל"ת, מאיר שיל"ת שורשים, באתר My Heritage מאיר שיל"ת, כיצד לאסוף בולים, באתר הספריה הלאומית, ‏1947
פציאס

פאציאס הוא תכונה חזותית של סלעים, שמתארת מרקם או תבנית. במילים פשוטות, הפציאס של הסלע הוא הפנים שלו, ועל פי הפציאס ניתן לזהות סלע, גם מבלי לערוך לו בדיקות כימיות או בדיקות אחרות. סלעים מוגדרים על פי המינראלים העיקריים שלהם, כאשר באופן כללי, המינראלים האלו אינם חייבים להיות רוב המרכיבים של הסלע, אלא המרכיבים המובהקים והמשמעותיים שלו, לכן ההגדרה של הסלע אינה בהכרח כימית או מינרלית, אלא יותר מתייחסת למראה מסוים.לשם כך מוגדר "פציאס", כלומר מין או גזע של סלע, כאשר ייתכן שסלעים בעלי פציאס דומה, יהיו בעלי תכונות או תכולות משתנות, אך עדיין ישמרו על אותו המראה. בדרך כלל, משתמשים בפאציאס לאפיין סלעי משקע או סלעים מותמרים. בסלעי יסוד, האפיון הזה פחות נדרש, כי בדרך כלל סלעי יסוד מופיעים בכמויות גדולות, על פני שטח נרחב ושומרים על הרכב דומה. דוגמה לפאציאס בסעי משקע WAKESTONE שהוא סלע שעשוי כמעט כולו מבוץ קרבונטי ואין בתוכו כמות משמעותית של מינרלים פרט לקלציט וגם אין בו כמות משמעותית של רכיבים שלדיים בעלי צורה אופיינית. דוגמה לפאציאס של סלעים מותמרים - אקלוגיט - סלע שעשוי מגבישים גדולים בצבעי ירוק וכתום. פציאס, באתר אנציקלופדיה בריטניקה (באנגלית)
וויצ'ך גרסון

וויצ'ך גרסון (בפולנית: Wojciech Gerson;‏ 1 ביולי 1831 – 25 בפברואר 1901) היה צייר פולני, שפעל בפולין, ונחשב לנציג בולט של האסכולה הפולנית בציור. וויצ'ך גרסון נולד בוורשה שאז הייתה תחת שליטה של האימפריה הרוסית. בשנת 1844 הוא התחיל ללמוד ציור באקדמיה לאמנויות בעיר וסיים אותה בהצטיינות בשנת 1850. בשנת 1853 הוא קיבל מלגה להמשך לימודים באקדמיה לציור בסנקט פטרבורג. הוא סיים את לימודיו בשנת 1855 עם קבלת מדליית כסף. בשנת 1856 הוא נסע לפריז וחזר בשנת 1858. בהיותו בוורשה גרסון הקים אגודה לאמנויות בשנת 1860. הוא התחיל ללמד ציור בשנת 1865 וקביל תואר פרופסור באקדמיה לאמנויות בוורשה בשנת 1872. הוא לימד באקדמיה עד לשנת 1896. בתקופה זו הוא לימד ציירים פולנים רבים לרבות שמעון בוכבינדר ואנה בילינסקה. בנוסף לציור גרסון היה פעיל בתחום אדריכלות וביקורת אמנויות. הוא ידוע בעיקר על ציוריו לנושאים היסטוריים. חלק מיצירות וגרסון נשדדו במהלך מלחמת העולם השנייה על ידי הנאצים ולא נמצאו עד היום. ליטא מקבלת נצרות תדיאוש קושצ'ושקו פטירת פשמיסל השני קז'ימייז' השלישי ויהודים מדיה וקבצים בנושא וויצ'ך גרסון בוויקישיתוף ציורים של וויצ'ך גרסון
Make That Cake

Make That Cake (בעברית: תכין את העוגה הזו) הוא סינגל שהוקלט על ידי הראפר האמריקאי לאנץ'-מאני לואיס, ביחד עם הראפרית האמריקאית דוג'ה קאט. השיר יצא לאור ב-6 בספטמבר 2019, על ידי חברת התקליטים קימוסבי רקורדס, כסינגל שלא מתוך אלבום. השיר נכתב על ידי לאנץ'-מאני לואיס ביחד עם דוג'ה קאט והופק על ידי סאלאם ראמי, אשר הפיק לדוג'ה קאט את שירה "Rules", שיצא בשנת בסמוך לצאת השיר הזה ונכלל באלבום האולפן השני שלה, Hot Pink. עם יציאתו, עלה השיר לרשת הזרמת המדיה ספוטיפיי. כמו כן, צבר השיר למעלה מ-3.1 מיליון השמעות בספוטיפיי. הווידאו קליפ הרשמי של השיר הועלה לערוץ היוטיוב של לאנץ'-מאני לואיס ב-6 בספטמבר 2019, יום צאתו של השיר כסינגל. לאורכו של הקליפ ניתן לראות את לואיס כשהוא מתחתן, תוך שניתן לראות את דוג'ה קאט מכינה עוגות ביחד עם רקדניות ליווי. נכון למאי 2020, מונה הצפיות של הקליפ עומד על למעלה מ-2.4 מיליון צפיות. מידע על הסינגל "Make That Cake" באתר מיוזיק בריינז סרטון השיר "Make That Cake" באתר יוטיוב LunchMoney Lewis (Ft. Doja Cat) – Make That Cake (באנגלית), נבדק ב-2020-03-11 LunchMoney Lewis connects with Doja Cat on “Make That Cake”, מתוך אתר thefader.com Doja Cat – Rules (באנגלית), נבדק ב-2020-03-11 Hot Pink by Doja Cat (באנגלית אמריקאית), נבדק ב-2020-03-11 Hot Pink - Doja Cat | Songs, Reviews, Credits, AllMusic (באנגלית) Make That Cake (feat. Doja Cat), נבדק ב-2020-03-11 LunchMoney Lewis - Make That Cake ft. Doja Cat (Official Video)
בחינת מימ"ד

בחינת מימ"ד היא מבחן ידע שנועד למיין מועמדים למכינות קדם-אקדמיות של מוסדות להשכלה גבוהה בישראל. המכינות יכולות להשתמש בתוצאות הבחינה כדי להחליט מי יתקבל אליהן ומי לא. המבחן נכתב ונערך מטעם המרכז הארצי לבחינות והערכה, ולכן בעל תוקף רשמי בקבלה לכל מכינה קדם-אקדמית בישראל. מבנה בחינת המימ"ד מחולק לשלושה חלקים: אנגלית, עברית ומתמטיקה, ובכל חלק מופיעים שני פרקים שכוללים שאלות רב-ברירתיות (שאלות אמריקאיות) ללא שאלות פתוחות. בכל חלק מספר משתנה ולא קבוע של שאלות. מבנה הבחינה דומה לבחינת פסיכומטרי, אך בחינת המימ"ד נחשבת קלה יותר, הן מבחינת רמת השאלות והן מבחינת היקף הידע שנדרש כדי לענות עליהן. בחינת המימ"ד מבוצעת באמצעות מחשב, כאשר לרשות הנבחנים עומדות שעתיים וחצי כדי לענות על ששת חלקי הבחינה: לכל חלק מוקצב פרק זמן זהה של 25 דקות. בחינת המימ"ד מורכבת משלושה חלקים הבוחנים ידע בתחומים שונים: פרק אנגלית  –  הפרק כולל שאלות באנגלית מסוג השלמת משפטים ומסוג הבנת הנקרא, כאשר שאלות השלמת המשפטים מסודרות לפי רמת קושי בסדר עולה (מהקל ביותר לקשה ביותר) ואילו שאלות הבנת הנקרא מסודרות כרונולוגית לפי סדר המקטע בטקסט שאליו מתייחסת השאלה. לא נדרשות יכולות של כתיבה באנגלית, אלא קריאה והבנה של טקסט באנגלית.           פרק מתמטיקה – הפרק כולל שאלות מסוג בעיות מתמטיות (בנושאים: משוואות, סדרות, אי-שוויונות, חזקות, אחוזים, גאומטריה וכדומה) ומסוג הסקה מטבלאות ותרשימים. לרוב, כל השאלות בפרק מסודרות לפי רמת קושי בסדר עולה (מהקל ביותר לקשה ביותר). יש לציין כי רמת המתמטיקה הנדרשת לפרק זה אינה עולה על ידע בסיסי הנלמד בתיכון. במהלך פתרון השאלות מותר להשתמש בדף מושגים ונוסחאות, אך השימוש במחשבון אסור. פרק עברית – הפרק כולל שאלות מסוג ידע באוצר מילים מגוון, השלמת משפטים והבנת טקסטים בעברית, כאשר שאלות השלמת המשפטים מסודרות לפי רמת קושי בסדר עולה (מהקל ביותר לקשה ביותר) ואילו שאלות הבנת הנקרא מסודרות כרונולוגית לפי סדר המקטע בטקסט שאליו מתייחסת השאלה. לא נדרשות יכולות של כתיבה בעברית, מה שעומד למבחן הוא העושר הלשוני, ויכולות קריאה וניתוח של טקסטים מורכבים בעברית. שאלות לדוגמה, בחינת מימ"ד פרק אנגלית, מטעם מאל"ו – מרכז ארצי לבחינות ולהערכה שאלות לדוגמה, בחינת מימ"ד פרק מתמטיקה, מטעם מאל"ו – מרכז ארצי לבחינות ולהערכה שאלות לדוגמה, בחינת מימ"ד פרק עברית, מטעם מאל"ו – מרכז ארצי לבחינות ולהערכה מבנה בחינת מימ"ד ומרכיביה, באתר מאל"ו – מרכז ארצי לבחינות ולהערכה
יוסט אמאן

יוסט אמאן (בגרמנית: Jost Amman;‏ 5 ביוני 1539, ציריך – 17 במרץ 1591, נירנברג) היה חרט אמן, שרטט ואמן הדפסים ותחריטי עץ, שפעל בנירנברג במאה ה-16. יוסט אמאן נולד בציריך למשפחת פרופסור באוניברסיטה. בשנת 1560 הוא עבר לנירנברג. בתחילת הדרך הוא עבר אצל וירגיל סוליס. לאחר פטירת סוליס בשנת 1561 אמאן התחיל לעבוד באופן עצמאי. בסך הכל הוא יצר כ-1500 הדפסים. אוסף גדול של היצירות שלו נמצא בקופפרשטיך-קבינט ברלין. בשנת 1576 הוא יצר סדרת תחריטים של מלכי צרפת שהודפסו בפרנקפורט. הוא גם יצר איורים לספר הברית החדשה שפורסמה על ידי סיגיזמונד פייראבנד ולסקר טופוגרפי של בוואריה. עבודה נוספת של האמן Panoplia Omnium Liberalium Mechanicarum et Seden-tariarum Artium Genera Continens כוללת 115 איורים. איורים של אמאן מאופיינים בדיוק רב לפרטים. אף על פי שעבודותיו זכו להצלחה גדולה והוא קיבל הזמנות רבות, בסוף חייו הוא היה צריך לבקש עזרה כספית מקרובי משפחה בציריך. מדיה וקבצים בנושא יוסט אמאן בוויקישיתוף קורות חיים יוסט אמאן, באתר אנציקלופדיה בריטניקה (באנגלית)
בוריש פלוטאי

בוריש פלוטאי (במקור פולק, בהונגרית: Palotai Bori; אוראדיה, 23 במאי 1904 – בודפשט, 13 בספטמבר 1983) הייתה סופרת ומשוררת הונגריה-יהודייה ניצולת שואה, זוכת פרס אטילה יוז'ף. אמו של הבמאי פטר בצ'ו (מקודם בֶּהְם) ואחותה של השחקנית וסופרת ארז'י פלוטאי. פלוטאי נולדה במשפחה יהודית כבתם של ארמנד פלוטאי (פולק) ומרגיט פרידמן (1880-1969). סבא וסבתא שלה היו מסעדנים וסוחרי יין. היא חיה בקושיצה בין השנים 1919 - 1940. שם סיימה את לימודיה בתיכון. בשנת 1926 פורסם בקושיצה כרך השירים הראשון שלה (הצפות אביב). היא התחתנה עם אלפרד בֶּהְם, פקיד יהודי ובנה פטר בצ'ו נולד בשנת 1928. בשנת 1932 הייתה עורכת מגזין נוער בשפה ההונגרית בקושיצה. היא זכתה בתחרות של ההוצאה לאור אתנאום ושל כתב העת הספרותי החשוב ניוגט. בשנת 1940 עברה עם משפחתה לבודפשט כדי להציל את המשפחה מגירוש יהודי הונגריה מערי השדה. בשנת 1946, זו השנה השישית שלה בבודפשט, התמנתה לעורכת המגזין "נשים" (Asszonyok). בין השנים 1947–1953 הייתה ראש המדור הספרותי של היומון נפסבה. Tavaszi áradás (versek, 1926) Valaminek a végén (versek, 1929) Az úszóbajnoknő (kisregény, 1933) Péter, egy szegény kisdiák regénye (ifjúsági regény, 1934) Csillag és kenyér (versek, 1936) Isten ölében (elbeszélés, 1936) Julika (ifjúsági regény, 1937) Julika és az ötödik osztály (ifjúsági regény, 1939) Kassai diákok (ifjúsági regény, Hungária, Bp., 1940) A Mókus-uccai titok (ifjúsági regény, Hungária, Bp., 1941) Hátsó lépcső (elbeszélés, 1941) Semetke úr éjszakája (regény, 1942) Botrány a szállodában (regény, 1943) Kegyetlen ifjúság (regény, 1943) Anyák (elbeszélés, 1947) Julika tizenhat éves (regény, 1948) Tűzhely (elbeszélés, 1949) Puskásné (regény, 1950) Kakasszó (elbeszélés, 1951) Új emberek a Dunai Vasműnél (riportok, 1951) Sztálinvárosi gyerekek (regény, 1953) הצפות האביב (שירים, 1926) בסוף של משהו (שירים, 1929) אלופת השחייה (רומן, 1933) פטר, רומן של סטודנט קטן ומסכן (רומן נעורים, 1934) כוכב ולחם (שירים, 1936) בחיקו של אלוהים (סיפור קצר, 1936) יוליקה (רומן נוער, 1937) יוליקה וכיתה ה' (רומן נוער, 1939) סטודנטים מקושיצה (רומן נוער, הונגריה, ב ', 1940) הסוד של רחוב סנאי (רומן נוער, Hungaria, Bp., 1941) מדרגות אחוריות (סיפור קצר, 1941) לילה של מר שמטקה (רומן, 1942) שערורייה במלון (רומן, 1943) נוער אכזרי (רומן, 1943) אמהות (סיפור קצר, 1947) יוליקה בת שש עשרה (רומן, 1948) תנור (סיפור קצר, 1949) גברת פושקאש (רומן, 1950) קריאת התרנגול (סיפור קצר, 1951) אנשים חדשים במפעלי הברזל דנובה (דוחות, 1951) ילדי סטלינגרד(רומן, 1953) תולדות הספרות ההונגרית A magyar irodalom története סופרים בני זמננו Kortárs magyar írók מי ומי בספרות ההונגרית Ki kicsoda a magyar irodalomban? Tárogató Könyvek ISBN 963-8607-10-6 Ki kicsoda a magyar irodalomban? Könyvkuckó kiadó, Budapest, 1999 ISBN 9-638157-91-7 לקסיקון ביוגרפי הונגרי Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X בוריש פלוטאי Szerzői adatlapja a Molyon מדיה וקבצים בנושא בוריש פלוטאי בוויקישיתוף בוריש פלוטאי, במסד הנתונים הקולנועיים IMDb (באנגלית) "Friedmann Margit halotti bejegyzése a Budapest V. kerületi polgári halotti akv. 83/1969. folyószáma alatt". "Szülei házassági bejegyzése a miskolci polgári házassági akv. 340/1899. folyószáma alatt".
לא לבד (שיר של חנן בן ארי)

לא לבד הוא סינגל שהוקלט על ידי הזמר-יוצר הישראלי חנן בן ארי. השיר יצא לאור ב-6 בדצמבר 2016, כסינגל הראשון והפותח מתוך אלבומו השני של בן ארי, לא לבד, על ידי חברת התקליטים NMC. השיר נכתב על ידי חנן בן ארי ורועי חסן, הולחן על ידי בן ארי והופק על ידי אייל מזיג. הסינגל עצמו סוקר על ידי יוסי חרסונסקי אשר ציין את השיר בחיוב והעניק לו ציון של ארבעה כוכבי זהב וחצי מתוך חמישה. בסמוך לצאתו כסינגל, עלה השיר לרשת הזרמת המדיה ספוטיפיי. בתחילה העלה בן ארי לערוץ היוטיוב שלו את האודיו הרשמי של השיר. האודיו מציג בתוכו את עטיפתו של הסינגל. כשבועיים לאחר מכן עלה גם וידאו קליפ. נכון לאפריל 2023, מונה הצפיות של סרטון האודיו עומד על כ-3 מיליון ואילו של הווידאו קליפ על כמיליון. לדף השיר באתר הספרייה הלאומית לא לבד, באתר יוסמיוסיק, ‏2016-12-07 לא לבד, נבדק ב-2020-03-11 Hanan Ben Ari - Lo Levad, סרטון באתר יוטיוב (אורך: 3:49)
Already Gone

Already Gone (בעברית: כבר נעלם) הוא סינגל שהוקלט על ידי הזמרת-יוצרת האמריקאית קלי קלרקסון, מתוך אלבום האולפן הרביעי שלה, All I Ever Wanted. השיר יצא לאור ב-11 באוגוסט 2009, על ידי חברת התקליטים תקליטי RCA, כסינגל השלישי מתוך האלבום. השיר הגיע למקום ה-13 במצעד הבילבורד הוט 100. השיר נכתב על ידי קלי קלרקסון ביחד עם ראיין טדר, אשר הפיק והלחין את השיר גם כן. איגוד תעשיית ההקלטות האמריקאי העניק לשיר את תואר הפלטינה הכפולה על מכירות של למעלה משני מיליון עותקים במדינה, מה שהופך אותו לאחד משיריה הנמכרים ביותר של קלרקסון. הווידאו קליפ הרשמי של השיר הועלה ליוטיוב באוקטובר 2009, תוך שצבר למעלה מ-60 מיליון צפיות. מידע על היצירה "Already Gone" באתר מיוזיק בריינז סרטון השיר "Already Gone" באתר יוטיוב Release group “All I Ever Wanted” by Kelly Clarkson - MusicBrainz, musicbrainz.org Kelly Clarkson - All I Ever Wanted, Discogs (באנגלית) Kelly Clarkson, Billboard Kelly Clarkson – Already Gone (באנגלית), נבדק ב-2020-03-11 Ask Billboard: Kelly Clarkson's Career Sales & 'Wild Thoughts' About Rihanna, Billboard, ‏2017-09-10 Kelly Clarkson - Already Gone (Official Music Video) http://www.aria.com.au/pages/httpwww.aria.com.aupageshttpwww.aria.com.aupagesARIACharts-Accreditations-2009Singles.htm, www.aria.com.au Gold/Platinum, Music Canada (באנגלית) ®R&R :: Going For Adds™ :: CHR/Top 40, web.archive.org, ‏2013-05-25 ""Already Gone" Single by Kelly Clarkson" (Note:Requires iTunes software). Apple Corps. September 7, 2010. Retrieved May 17, 2010. Already Gone, 2009-09-18, נבדק ב-2020-03-11